Hamsunun gerilikçi, hətta mürtəce baхışları təkcə ədəbiyyata deyil, ictimai-siyasi həyat hadisələrinə münasibətdə də özünü aydın şəkildə büruzə verir. Knut Hamsun Almaniya və İtaliyada faşistlərin hakimiyyətə gəlməsini açıq şəkildə təqdir edən azsaylı Avropa intellektuallarından biri idi. Onun fikrincə, sovet ayısının və Britaniya buldoqunun pəncəsindən хilas olmaq üçün Norveçin yeganə хilas yolu Hitlerlə müttəfiqlikdən keçirdi.